FK Partizan stadionas

FK Partizan stadionas (serb. Стадион ФК Партизан) – įvairios paskirties stadionas Belgrade, Serbijoje. Namų rungtynes žaidžia FK Partizan. Partizano aistruoliai (Grobari) stadioną vadina Fudbalski Hram („futbolo šventove“). Istorija Oficialiai atidarytas 1949 m. spalio 9 d. Atidarymo dieną vyko tarptautinės futbolo varžybos tarp Jugoslavijos ir Prancūzijos rinktinių. Prieš įvedant naujus UEFA saugumo reikalavimus stadionas talpino 55 000 žiūrovų. Po 1998 m. rekonstrukcijos turi 32 710 sėdimų vietų. Pastatytas vietoje seno BSK stadiono, talpinusio 25 000 žiūrovų. Daugelį metų vadintas JNA stadionu. 2010 m. rugsėjį, prieš UEFA Čempionų lygą, buvo šiek tiek pakoreguotas. Apsauginės tvorelės rytinėje ir vakarinėje tribūnose buvo sumažintos, futbolo aikštė padidinta vienu kvadratiniu metru. Pastatyti nauji modernūs vartai, sukonstruotos naujos vietos žurnalistams. Tų pačių metų rugsėjo 29 d. Partizan klubas žaidė UEFA Čempionų lygoje prieš Arsenal FC. Klubas ateityje planuoja statyti naują, modernų stadioną, talpinantį 42 000 žiūrovų, taip pat penkių žvaigždučių viešbutį, biznio centrą, mašinų stovėjimo aikšteles, kino teatrą, teniso kortus ir apie 400 butų. Galerija Nuorodos Apie stadioną oficialioje FK Partizan svetainėje Archyvuota kopija 2011-12-19 iš Wayback Machine projekto.